केरल में आई बाढ़ की स्थिति और राहत शिविरों का जायजा लेने के लिए स्वास्थ्य मंत्री जेपी नड्डा शुक्रवार को राज्य के दौरे पर रहे. इस दौरान उन्होंने कहा कि केरल में पैदा हुई अप्रत्याशित स्थिति से निपटने के लिए केंद्र सरकार पूरी तरह साथ है. खुद प्रधानमंत्री स्थिति पर लगातार नजर बनाए हुए हैं. कोच्चि में संवाददाताओं से बात करते हुए स्वास्थ्य मंत्री ने कहा कि मंत्रालय ने दवाइयां और अन्य राहत सामग्री राज्य को मुहैया कराई है.